આ તો થઈ પતંગ મેળાની વાત પણ આ ગરીબ પ્રજાના વ્યકિતત્વ અને સંસ્કારોને સલામ કરવાનું મન થાય એવી વાત એ છે કે, અમદાવાદ જેવા શહેરમાં કાઇટ ફેસ્ટિવલ પૂરો થયા પછી વેપારી-ઉદ્યોગ અને મૂડી રોકાણ માટેનાં એમઓયુ થાય છે પરંતુ ઓડુ ગામના આ પતંગ મેળાના દિવસે સવારે લોકો દાવલ શા પીરની દરગાહ પર ભેગા થાય છે ને પીરના મુંજાવર (દેખરેખ રાખનાર) બધા માટે મીઠી ચા બનાવે છે ત્યારબાદ બધા ભેગા બેસી એ ગળી ચા પીને વરસભરની કડવાશોને મીઠાશમાં પલટાવવાના હેતુથી ભાઈચારો, સર્વધર્મ સમભાવ અને માનવતાના વણલખ્યા એમઓયુ કરે છે.